Fudzianas (Taivanas)

Fudziano provincija arba Fukiano provincija (kin. 福建省, pinyin: Fújiàn Shěng) – viena iš dviejų Taivano (Kinijos Respublikos, KR) provincijų. Teritorija apima Dzinmeno ir Macu salas, išsidėsčiusias į pietryčius nuo Kinijos Liaudies Respublikos (KLR) krantų. Administracinis centras – Dzinčengas. Seniau ši provincija buvo to paties pavadinimo provincijos žemyninėje Kinijoje dalis. Po Kinijos pilietinio karo, vykusio 1949 m., provincija buvo padalinta į dvi dalis, kurias atitinkamai administruoja KR ir KLR. Administracinis suskirstymas Dzinmeno apskritis Dzinmenas, Mažasis Dzinmenas, Vučiu salos (Dačiu, Siaočiu), Dongdingas, Dadanas, Erdanas Liandziango apskritis Macu salos (Nanganas, Beigangas, Dzuguangas, Dongjinas, Liangas, Gaodengas) Kartu sudėjus, šių salų plotas siekia 182,66 km², gyventojų 71 000 (2001 m. duom.) KLR šias salas taip pat laiko savo dalimi.